stanford-oval/wikipedia huggingface dataset:
Afganistanin historia
Talibanin uusi nousu

Yhdysvallat alkoi vetää joukkojaan Afganistanista toukokuussa 2021. Taliban valtasi maaseudulla nopeasti alueellisia keskuksia. Yhdysvallat veti joukkonsa Afganistanista lähes kokonaan 6. heinäkuuta 2021 mennessä. Ilman amerikkalaisten tukea Afganistanin armeijan moraali luhistui. Taliban valvoi heinäkuussa 2021 suurinta osaa Afganistanista, vaikka hallitus piti suurimpia kaupunkeja käsissään. Elokuun alussa Taliban hyökkäsi maakuntien pääkaupunkeja vastaan vallaten niitä nopeasti. Elokuun 15. päivään mennessä Taliban oli jo Kabulissa ja presidentti Ashraf Khani pakeni maasta. Tämän jälkeen taisteluja käytiin vielä Panjshirin laaksossa, jonka Taliban valloitti syyskuun alussa.
Taliban julisti perustaneensa Afganistanin islamilaisen emiraatin. Syyskuussa 2021 Taliban tiedotti nimittäneensä Afganistanin virkaatekevän hallituksen: pääministeri Mohammad Hassan Akhund ja muut keskeiset ministerit olivat kaikki Talibanin vanhaa johtokaartia. Liikkeen ylin johtaja Haibatullah Akhundzada jättäytyi hallituksen ulkopuolelle. Julkisuudessa Taliban osoitti halukkuutta saada valta-asemalleen afganistanilaisten tuen ja kansainvälisen tunnustuksen, mikä herätti toiveita aiempaa maltillisemmasta ja sovittelevammasta hallinnosta. Käytännössä hallitukseen nimitettiin kuitenkin kovan linjan konservatiiveja, raa’at rangaistukset otettiin jälleen käyttöön ja tyttöjen syrjintä jatkui.
Arkeologisissa kaivauksissa Ai Khanumista löytynyt korinttilainen pylväs kertoo vahvasta kreikkalaiskulttuurin vaikutuksesta.
Mahmud Ghaznilainen vastaanottaa kunniavaatteen kalifi al-Qadrilta persialaisessa piirroksessa, joka on piirretty kolmesataa vuotta Mahmudin jälkeen. Symbolinen lahja ilmaisi hyväksyntää ja kiitollisuutta sen vastaanottajalle ja välitti osan kalifin arvovallasta.
Taiteilijan näkemys Panipatin taistelusta.
Baburin hauta Kabulissa.
Mir Mahmud afganistanilaisen taiteilijan näkemyksen mukaan 1900-luvulta.
Ahmad Šah Dorrani.
Litografipiirros Šudža’ Šahista valtaistuimellaan vuonna 1839.
Dust Muhammad Khan
Maalaus brittien hyökkäyksestä Ghazniin ensimmäisessä afgaanisodassa.
Šir Ali Khan vuonna 1869.
Kuninkaallinen hevostykistö pakenee afgaaneja 1880 Maiwandin taistelussa.
Abd al-Rahman Khan hallitsi Afganistania kovin ottein 21 vuoden ajan.
Afganistanin ensimmäinen kuningas Aman Allah Khan.
Tuhoutunut panssariajoneuvo presidentinlinnan edessä Kabulissa, vallankumousta seuranneena päivänä.
Neuvostoliittolaisten sotilaiden vangitsemia mujahideen-taistelijoita.
Primadonna (Alla Pugatšovan kappale)

|  Primadonna> Kappaleen tiedot |
| --- | --- |
Esittäjä(t):  Alla Pugatšova
Säveltäjä(t):  Alla Pugatšova
Sanoittaja(t):  Alla Pugatšova
Euroviisutiedot
Vuosi:  1997
Maa:  Venäjä
Kieli:  venäjä
Sijoitus:  15.
Pisteet:  33
Sanat:  sanoitus
Primadonna on Alla Pugatšovan esittämä kappale, jolla hän edusti Venäjää vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa viidenneksitoista 33 pisteellä.
Pyhä Abibas

Pyhä Abibas (myös Abibo tai Habib) oli juutalainen ja Gamalielin, Sanhedrinin jäsenen ja pyhän apostoli Paavalin opettajan, toinen poika sekä käännynnäinen kristinuskoon. Hänen ruumiinsa haudattiin protomarttyyri Stefanoksen viereen Capergamelaan, noin 20 mailia Jerusalemista ja kirkko muistaa hänen ja pyhien Stefanoksen, Gamalielin ja Nicodemuksen ruumisten löytymistä vuonna 415 vuosittain 3. elokuuta. Hän kuoli 1. vuosisadalla.
Aiheesta muualla

Sant' Habib Figlio di Gamaliele il Vecchio (italiaksi)
Percy Bysshe Shelley

| Percy Bysshe Shelley |
| --- | --- |
 Alfred Clint, Percy Bysshe Shelley, 1819.
Henkilötiedot
Syntynyt: 4. elokuuta 1792 Broadbridge Heath, Sussex, Englanti
Kuollut: 8. heinäkuuta 1822 Lerici, La Spezian maakunta, Sardinian kuningaskunta
Kansalaisuus:  englantilainen
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Percy Bysshe Shelley (4. elokuuta 1792 Broadbridge Heath, Sussex, Englanti – 8. heinäkuuta 1822 Lerici, La Spezian maakunta, Sardinian kuningaskunta) oli englantilainen runoilija.
Elämä

Shelley syntyi varakkaaseen aatelissukuun. Perheen päämies oli isoisä sir Bysshe Shelley. Isä, Castle Goringin baronetti sir Timothy Shelley oli Whig-puolueen edustaja parlamentissa. Perheessä oli neljä tytärtä ja kaksi poikaa.
Percy opiskeli ensin Etonin sisäoppilaitoksessa, jossa häntä kiusattiin hänen hennon ja naismaisen olemuksensa sekä kirjallisten mieltymystensä takia. Percy jatkoi opintojaan Oxfordissa, josta hänet erotettiin. Syynä oli ateismia puolustava lentolehtinen, jonka kirjoittajia Percy ei suostunut paljastamaan. Yliopistosta lähtö johti välirikkoon myös isän kanssa.
Shelleyn ensimmäinen vaimo oli Harriet Westbrooke. Westbrooke hukuttautui vuonna 1816.
Myöhemmin Percy avioitui Mary Godwinin kanssa – rikkoen aatteitaan vapaasta rakkaudesta – joka oli anarkistifilosofi William Godwinin tytär. Hänen äitinsä puolestaan oli Mary Wollstonecraft, joka oli ensimmäisiä feministejä. Percy karkasi Maryn kanssa kesällä 1814 Sveitsiin. Genevenjärven rannalla Mary Shelley kirjoitti kuuluisan Frankenstein-kauhukertomuksensa.
Myöhemmin maanpaossa elävä kirjailijapari asettui asumaan Italiaan, joka oli englantilaisen runouden henkinen keskus. Roomassa samaan taiteilijayhteisöön kuuluivat John Keats ja lordi Byron.
Syksyllä 1815 kirjoitettu ensimmäinen suuri runoelma Alastor or The Spirit of Solitude (’Alastor eli Yksinäisyyden henki’) kuvaa luonnon kanssa tasapainossa elävä nuorta runoilijaa, joka nauttii filosofiasta ja runoudesta. Runon sankarihahmo vaeltaa vierailla mailla ihannettaan tavoitellen, mutta kuolee lopulta yksinäisenä vuoristossa. Alastor-runoelman sanotaan ennakoineen Shelleyn kohtaloa. Hän kuoli veneonnettomuudessa 8. heinäkuuta 1822, kuukautta ennen 30-vuotissyntymäpäiväänsä.
Shelley haudattiin Roomaan, mutta hänen sydämensä lepää Englannissa St. Peter’s Churchland’n mailla, Bournemouthissa. Hänen hautakiveensä on kaiverrettu Cor Cordium (’sydänten sydän’) ja Shakespearen näytelmästä Myrsky sanat: Nothing of him that doth fade / But doth suffer a sea-change / Into something rich and strange.
Shelleyn elämäntapa ja filosofia

Shelley tutustui William Godwinin anarkistiseen filosofiaan noin vuonna 1812 ja aloitti aatteen mukaisen kirjallisen taistelun kaikkia perinteisiä arvoja vastaan. Hän vastusti uskontoa, pappeja, kuninkaita ja tyranneja. Hän puolusti ateismia, sananvapautta, raittiutta, työväenluokkaa ja idealismia. Hän eli hyvin askeettista elämää käyttäen ravinnokseen viikunoita ja juoden vettä. Hän oli myös vegaani ja puolusti elämäntapaansa kirjoituksessaan A Vindication of Natural Diet ja muutamassa Queen Mabin säkeessä.
Keskeisimpiä teoksia

The Necessity of Atheism (1811, ’Ateismin välttämättömyys’)
Queen Mab (1813, ’Kuningatar Mab’)
Alastor, or The Spirit of Solitude (1815, ’Alastor eli Yksinäisyyden henki’)
”Ozymandias” (1818)
Ode to the West Wind (1819, ’Oodi länsituulelle’)
Prometheus Unbound (1819, ’Vapautettu Prometheus’)
The Cenci (1819)
Kirjallisuutta

Goslee, Nancy Moore: Shelley’s Visual Imagination.  Cambridge:  Cambridge University Press, 2011.  ISBN 978-1-10700-838-0.  (englanniksi)
Maurois, André: Ariel eli Shelleyn elämä.  ((Ariel ou la vie de Shelley, 1924.) Suomentanut E. Hagfors)  Helsinki:  Kustannusosakeyhtiö Kirja, 1925.
O’Neill, Michael & Howe, Anthony (toim.): The Oxford Handbook of Percy Bysshe Shelley.  Oxford:  Oxford University Press, 2013.  ISBN 978-0-19-955836-0.  (englanniksi)
Shelley, Percy Bysshe: The Necessity of Atheism and Other Essays.  (The Freethought Library)  Buffalo, New York:  Prometheus Books, 1993.  ISBN 0-87975-774-4.  (englanniksi)
Shelley, Percy Bysshe: Shelleyn runoja.  (Suomentanut Jaakko Tuomikoski. Näköispainos. Alkuperäinen: Helsinki: Kirja, 1929)  Helsinki:  Lasipalatsi, 2011.  ISBN 978-952-480-279-6.
Aiheesta muualla

Wikimedia Commonsissa on kuvia tai muita tiedostoja aiheesta .
Romanttinen anarkisti – Shelley (Arkistoitu – Internet Archive)
Percy Shelley. (englanniksi)
Percy Bysshe Shelley. (englanniksi)
The Percy Bysshe Resource Page. (englanniksi)
The Keats-Shelley House. (englanniksi)
Britannica.com. (englanniksi)
Joseph Severnin maalaus Shelleystä Italiassa, 1845.
Louis Édouard Fournier, Shelleyn hautajaiset, 1889.
Edward Onslow Ford, Shelleyn muistomerkki, 1893. Veistos tehtiin Shelleyn hautamuistomerkiksi Roomaan, mutta sijoitettiin Oxfordin University Collegeen.
Plymouth Fury

Vuonna 1959 valmistunut Plymouth Fury.
Plymouth Fury oli vuosina 1956–1978 valmistettu yhdysvaltalainen automalli, jota valmisti Chrysler. Automalli oli tunnettu suuresta koostaan. Vuosimalli 1975 muuttui hieman pienemmäksi, niin sanottuun keskikokoluokkaan. Viimeiset Plymouth Furyt valmistuivat vuonna 1978.
Stephen Kingin romaanissa Christine, tappaja-auto esiintyvä auto on Plymouth Fury vuosimallia 1958.
Polykleitos (täsmennyssivu)

Polykleitos (m.kreik. Πολύκλειτος, lat. Polycletus, Polyclitus) voi viitata seuraaviin antiikin kreikkalaisiin henkilöihin:
Polykleitos (toimi n. 452–412 eaa.), kuvanveistäjä
Polykleitos nuorempi (400/300-luku eaa.), kuvanveistäjä
Polykleitos, runoilija
Polykleitos (300-luku eaa.), Ptolemaioksen laivaston komentaja 315 eaa.
Polykleitos Larissalainen (300-luku eaa.), historioitsija
Polykleitos Messeneläinen (500-luku eaa.), lääkäri
Polisse

| Polisse |
| --- | --- |

Ohjaaja:  Maïwenn
Käsikirjoittaja:   Maïwenn  Emmanuelle Bercot 
Tuottaja:  Alain Attal
Säveltäjä:  Stephen Warbeck
Kuvaaja:  Pierre Aïm
Leikkaaja:  Laure Gardette
Pääosat:   Joeystarr  Karin Viard  Marina Foïs  Nicolas Duvauchelle 
Valmistustiedot
Valmistusmaa:  Ranska
Tuotantoyhtiö:  Les Films du Trésor
Levittäjä:  Lucky Red Distribuzione Mozinet Netflix
Kesto:  127 minuuttia
Alkuperäiskieli:  italia ranska
Budjetti:  6,14 miljoonaa euroa
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Polisse on 2011 valmistunut ranskalainen poliisidraama. Elokuvan on käsikirjoittanut ja ohjannut Maïwenn, joka myös näyttelee filmissä. Polisse kuvaa Pariisin lastensuojeluyksikön toimintaa ja sen elämää dokumentoivaa valokuvaajaa. Maïwenn sai idean elokuvaan nähtyään dokumentin lastensuojeluyksikön toiminnasta.
Elokuvan nimi on ranskan poliisia tarkoitava sana lasten tavauskielellä kirjoitettuna.
Elokuva voitti tuomariston palkinnon Cannesin elokuvajuhlilla vuonna 2011.
Aiheesta muualla

Polisse Cannesin elokuvajuhlien sivustolla
Polisse sivustolla AlloCiné
Polisse sivustolla CommeAuCinéma
Pittsburghin yliopisto

| Pittsburghin yliopisto> University of Pittsburgh |
| --- | --- |

Motto:  Veritas et Virtus
Perustettu:  1787
Tyyppi:  julkinen
Henkilökunta:  6 359
Opiskelijoita:  26 860
Jatko-opiskelijoita:  9 614
Sijainti:  Pittsburgh, Pennsylvania  Yhdysvallat
Maskotti:  Pantteri
Yhteistyö:  AAU, NASULGC, EDUCAUSE
Sivusto:  http://www.pitt.edu/
Pittsburghin yliopisto (engl. University of Pittsburgh, tunnetaan yleisesti nimellä Pitt) on yliopisto Pittsburghin kaupungissa, Yhdysvaltain Pennsylvaniassa.
Historia

Pittsburghin yliopisto on yksi Yhdysvaltain vanhimmista korkeakouluopetuksen instituutioista.  Sen on perustanut yhdysvaltalainen lakimies ja tuomari Hugh Henry Brackenridge vuonna 1787 nimellä Pittsburgh Academy. Yliopisto oli historiansa aikana suurimmaksi osaksi yksityinen, kunnes se vuonna 1966 muuttui julkiseksi.
Cathedral of Learning

Yliopiston päärakennuksena toimii Cathedral of Learning. Huomattava rakennus on 163 metrin korkeudellaan maailman toiseksi korkein yliopistorakennus Moskovan valtiollisen yliopiston päärakennuksen jälkeen.
Aiheesta muualla

Yliopiston kotisivu
Wikimedia Commonsissa on kuvia tai muita tiedostoja aiheesta .
Cathedral of Learning.
Polykleitos nuorempi

| Polykleitos nuorempi> Πολύκλειτος.Henkilötiedot |
| --- | --- |
Syntynyt: n. 435/430 eaa. Argos
Kuollut: 300-luku eaa.
Taiteilija
Aktiivisena:  400/300-luku eaa.
Ala:  kuvanveistäjä, arkkitehti
Taidesuuntaus:  klassinen kuvanveisto
Polykleitos nuorempi (m.kreik. Πολύκλειτος, Polykleitos, lat. Polycletus, Polyclitus; n. 435/430–300-luku eaa.) oli antiikin kreikkalainen kuvanveistäjä ja arkkitehti, joka edusti klassisen kauden kuvanveistoa. Hän oli kotoisin Argoksesta ja toimi 400- ja 300-lukujen eaa. vaihteessa.
Polykleitos nuorempi oli Patroklos Sikyonlaisen poika, vanhemman Polykleitoksen veljenpoika ja Naukydeen oppilas. Naukydes oli joidenkin tietojen mukaan Polykleitos nuoremman veli. Nuoremmasta Polykleitoksesta tiedetään vain vähän, koska tiedot hänestä hukkuvat antiikin lähteissä tietoihin tunnetummasta vanhemmasta Polykleitoksesta.
Pausaniaan mukaan Polykleitos nuorempi teki Amyklaissa olleen Afroditen patsaan, jonka spartalaiset pystyttivät vuoden 405 eaa. Aigospotamoin taistelun voiton kunniaksi; useita Olympian kisojen voittajien patsaita, kuten poikien painin vuoden 360 eaa. kisoissa voittaneen Agenor Thebalaisen patsaan; sekä Argoksessa olleen Hekaten pronssipatsaan. Hän teki mahdollisesti myös Dion Khrysostomoksen mainitseman Alkibiadeen patsaan. Polykleitos nuoremman nimiin laitetaan myös Zeus Meilikhioksen patsas. Jompi kumpi Polykleitos teki Megalopoliissa olleen Zeus Filiksen patsaan.
Arkkitehtina Polykleitos nuorempi suunnitteli Epidauroksen teatterin ja Tholoksen sekä antiikin Kreikan suurimman teatterin Megalopoliin teatterin.
Pro Patria (fraasi)

Pro Patria (suom. Isänmaan puolesta) on latinankielinen sanonta, jolla viitataan isänmaan puolesta kuolemiseen, yleensä sodassa. Se on lyhenne roomalaisen runoilija Horatiuksen (65 eaa.–8 eaa.) säkeestä Dulce et decorum est pro patria mori, joka tarkoittaa suomeksi "Suloinen ja kunniakas on kuolema isänmaan puolesta". Horatius oli puolestaan lainannut sen spartalaiselta elegiarunoilijalta Tyrtaiokselta (600 eaa.), joka oli laatinut alkuperäiset sanat Ateenalaisten lauluun. Sanat Pro Patria esiintyvät usein sankarihaudoilla olevissa muistomerkeissä ja sodassa kuolleille omistetuissa muistotauluissa.
Ilmaisu löytyy myös Sallustiuksen (86–34 eaa.) historiateoksesta Catilinan salaliitto (59), missä legaatti Marcus Petreius pitää ennen taistelua kannustavan puheen. Siinä hän kehottaa sotilaita taistelemaan isänmaansa, lastensa, alttareidensa ja kotiliesiensä puolesta. Mukana ovat siten klassiset koti, uskonto ja isänmaa.
Ponnahdus Pinnalle

Ponnahdus pinnalle on vapusta 1955 alkaen järjestetty laulukilpailu, jonka kehittivät Jimi Martinkari, Heimo Kallio ja Jorma Vuori Turun Sanomalehtimies -yhdistyksen piirissä. Nimen kilpailulle antoi Jorma Vuoren puoliso Irja Vuori. Helsingissä oli sikäläinen sanomalehtimiesyhdistys järjestänyt vastaanvanlaista Vihreälle oksalle -kilpailua Linnanmäellä.
Voittajat

Ponnahdus pinnalle -kilpailun voittajia
Silja Mellanen 1955
Lasse Palin 1956
Tamara Lund 1959
Olavi Mikola 1965
Rauno Väinölä 1966
Matti ja Teppo Ruohonen 1966 folk-sarjassa
Jarkko Roine 1966 instrumentti-sarjassa
Olli-Pekka Ketonen 1968
Arja Loimovuori 1975
Harri Kaitila 1979
Mertsi Linberg (taiteilijanimi Meri) 1982
Jarkko Hagström 1981
Pirkko Pelander 1983
Eija Kantola 1985
Sanna Pietiäinen 1987
Pete Haarte 1989
Janos Valmunen 1990
Riku Koski 1991
Henri Hurme 1992
Monika Vähämäki 1993
Virve Nuotio 1995
Terhi Jokila 1997
Mikko Mäkeläinen 1999
Tommi Soidinmäki 2001
Ilkka Cristian Laevuo ("Cristian") 2003
Eveliina Määttä 2005
Mari Pallari ("Marisha") 2007
Raita Ilomäki 2009
Janne Valve 2011
Three Voices (Josefina, Julia ja Tiia Välikangas) 2015
Primaarinen sklerosoiva kolangiitti

Primaarinen sklerosoiva kolangiitti (PSC) on krooninen tulehduksellinen sappitiesairaus. Se aiheuttaa maksan sisäisten ja ulkoisten sappiteiden ahtaumia. Pitkälle edenneessä sairaudessa sappinesteen virtaus estyy ja maksaan kehittyy kirroosi. Sairauteen liittyy kolangiokarsinooman vaara. Taudin etenemistä pyritään hidastamaan lääkityksellä, mutta paraneminen edellyttää maksansiirtoa.
Taudille altistavat tulehdukselliset suolistosairaudet, etenkin Crohnin tauti ja haavainen paksusuolen tulehdus. Henkilön elämäntavat eivät vaikuta sairauden syntyyn, mutta tupakointi ja alkoholin käyttö voivat kasvattaa komplikaatioiden riskiä. Yleensä sairaus todetaan oireettomana. Tauti on hitaasti etenevä, joten oireiden kehittymiseen voi olla aikaa vuosia. Jos sairaus on jo pitemmälle edennyt, potilaalla voi esiintyä oireina esimerkiksi keltaisuutta, kutinaa, väsymystä ja kuumeisia sappitiehyttulehduksia.
Keskimääräinen elossaoloaika tai aika maksansiirtoon primaarissa sklerosoivassa kolangiitissa on 12 vuotta diagnoosista..
Primaarinen sklerosoiva kolangiitti määritellään niin Euroopassa kuin Yhdysvalloissakin harvinaiseksi sairaudeksi.
Tunnettuja sairaudesta kärsineitä ovat olleet countrytähti, rodeomestari Chris LeDoux sekä amerikkalaisen jalkapallon pelaaja Walter Payton.
Aiheesta muualla

Primaarinen sklerosoiva kolangiitti (Arkistoitu – Internet Archive)
Primary Sclerosing Cholangitis (Arkistoitu – Internet Archive) (englanniksi)
Bears in Trees

| Bears In Trees> Tiedot |
| --- | --- |
Toiminnassa:  2014– 
Tyylilaji:  Indie rock, punk rock
Kotipaikka:  Croydon, Etelä-Lontoo, Englanti
Jäsenet:  George Berry, Iain Gillespie, Callum Litchfield, Nick Peters
Levy-yhtiö:  Counter Intuitive Records
Aiheesta muualla
Kotisivut
Infobox OKNimi-testi OK: 
Bears in Trees on englantilainen yhtye Croydonista, Etelä-Lontoosta, Englannista.
Lokakuussa 2020 Bears in Trees ilmoitti allekirjoittaneensa levytyssopimuksen Bostonilaisen Counter Intuitive Recordsin kanssa.
Historia

Lapsuuden ystävät Callum Litchfield ja Iain Gillespie perustivat bändin vuonna 2014 edellisen The November Criminals -projektinsa hajottua,  johon kuului myös Bears in Trees -kitaristi Nick Peters. Litchfield tapasi George Berryn yliopistossa, joka alun perin tuotiin mukaan miksaamaan ja nauhoittamaan kappaleita.  Berrystä on sittemmin tullut myös bändin rumpali.
Musiikilliset vaikutteet

Bändi mainitsee päävaikutteinaan Fall Out Boy, The Front Bottoms, Modern Baseball, The Wombats, Walk the Moon, The 1975,  Dodie ja Cavetown , mutta ovat viitanneet myös moniin muihin sosiaalisessa mediassaan.
Bändin jäsenet

George Berry - rummut ja lyömäsoittimet, toimii myös bändin tuottajana. Berry on valmistunut the Academy of Contemporary Music- akatemiasta Professional Music Production-tutkinnolla.
Iain Gillespie - laulu, bassokitara.
Callum Litchfield - laulu, ukulele, piano. Litchfield on klassisesti koulutettu huilisti.
Nick Peters - kitara. Peters johtaa myös suurinta osaa bändin sosiaalisesta mediasta.
Diskografia > Albumit / EP: t

Bears in Trees julkaisi ensimmäisen kymmenen kappaleen kokoelmansa 1. syyskuuta 2015. Yhtye on sittemmin poistanut Let's Sleep On It -kokoelman kaikista suoratoistopalveluista paitsi Bandcampista vedoten siihen, että albumi "Ei heijasta enää tarkasti heidän ääntään".  Levyn kaksi viimeistä kappaletta on lueteltu Bandcampissa bonuskappaleina.
Kappalelista:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Away With The Best Of The Rest Of The Year | 03.14 |  |  |  |  |  |  |  |
| 2. | Less Than Hello | 03.03 |  |  |  |  |  |  |  |
| 3. | Vampires | 03.01 |  |  |  |  |  |  |  |
| 4. | Jumbo Jet | 02.22 |  |  |  |  |  |  |  |
| 5. | Track 4+1 | 04.04 |  |  |  |  |  |  |  |
| 6. | Good Hustle, Kids | 03.55 |  |  |  |  |  |  |  |
| 7. | Gravity | 02.21 |  |  |  |  |  |  |  |
| 8. | Koalas | 03.44 |  |  |  |  |  |  |  |
| 9. | We'll Get 'Em Next Time (Good Hustle Kids Cover) | 03.39 |  |  |  |  |  |  |  |
| 10. | Always Falling (Gravity Cover) | 02.35 |  |  |  |  |  |  |  |
|  |  | 30.30 |  |  |  |  |  |  |  |
Diskografia > Albumit / EP: t > Just Five More Minutes (2017)

Bears in Trees julkaisi debyyttialbuminsa Just Five More Minutes 14. elokuuta 2017.  Kappaleet 1–11 tuotti Berry, kun taas raidan 12 tuotti Absolex. Joe Matthews soitti albumin trumpettiosuudet.
Bears in Trees viittaa faneihinsa "sandboxes" viittauksena kappaleeseen The Sandbox One. Laulu 'Good Rhymes for Bad Times' oli levyn julkaisua edeltävä single.
Kappalelista:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The 411 | 04.10 |  |  |  |  |  |  |  |
| 2. | 4AM | 03.41 |  |  |  |  |  |  |  |
| 3. | Always Sunny In South London | 02.54 |  |  |  |  |  |  |  |
| 4. | Flower Power! (The Leading Cause of Gum Disease) | 03.35 |  |  |  |  |  |  |  |
| 5. | The Sandbox One | 04.18 |  |  |  |  |  |  |  |
| 6. | Kent Has a Lot of Fields, Pt. 3 | 02.28 |  |  |  |  |  |  |  |
| 7. | Not Santa Monica | 03.51 |  |  |  |  |  |  |  |
| 8. | Good Rhymes for Bad Times | 03.39 |  |  |  |  |  |  |  |
| 9. | The Musical | 03.06 |  |  |  |  |  |  |  |
| 10. | Better Days for Better Headaches (Musical Reprise) | 02.54 |  |  |  |  |  |  |  |
| 11. | Give 'em One of These (411 Reprise) | 04.12 |  |  |  |  |  |  |  |
| 12. | 4AM (Absolex Remix) | 03.51 |  |  |  |  |  |  |  |
|  |  | 42.39 |  |  |  |  |  |  |  |
Diskografia > Albumit / EP: t > Bits n 'Pieces (2017)

Tämä EP julkaistiin 30. joulukuuta 2017. Deafpony-yhtyeen Mikey Tree soitti kitaraosuuden kappaleessa 'Alone in the Basement'.  Laulu 'Fyaaa' on saatavilla vain Bandcampissa.
Kappalelista:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Empty Space | 01.17 |  |  |  |  |  |  |  |
| 2. | AlphaBeatical | 01.15 |  |  |  |  |  |  |  |
| 3. | Inside Out | 00.51 |  |  |  |  |  |  |  |
| 4. | I Don't Know | 00.39 |  |  |  |  |  |  |  |
| 5. | I Have a Headache | 01.10 |  |  |  |  |  |  |  |
| 6. | Fyaaa | 00.39 |  |  |  |  |  |  |  |
| 7. | Alone in the Basement | 02.02 |  |  |  |  |  |  |  |
| 8. | We're Just The Same | 00.19 |  |  |  |  |  |  |  |
| 9. | Getting a Call From Alfred | 00.56 |  |  |  |  |  |  |  |
| 10. | Push Ups (Two) | 01.48 |  |  |  |  |  |  |  |
|  |  | 10.56 |  |  |  |  |  |  |  |
Diskografia > Albumit / EP: t > I See Blue (2019)

I See Blue julkaistiin 23. elokuuta 2019. Tämä EP kuvaa jälleen yhtyeen aikaa yliopistossa. Bändin mukaan EP on "typeristä bileistä ja typerimmistä päätöksistä",  esittämällä kysymyksen "Have you ever had one of those nights [...],where you find divinity in the dead of night?"  Laulu 'I Am Cold' sisältää toistuvia viittauksia Me sotasankarit-kirjaan, kitaristi Petersin suosikkiteokseen.
Kappalelista:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nights Like These | 02.58 |  |  |  |  |  |  |  |
| 2. | Life's A Beach | 02.40 |  |  |  |  |  |  |  |
| 3. | Don't Drink Coffee | 01.32 |  |  |  |  |  |  |  |
| 4. | Starting Fires | 02.51 |  |  |  |  |  |  |  |
| 5. | I Am Cold | 03.37 |  |  |  |  |  |  |  |
|  |  | 13.38 |  |  |  |  |  |  |  |
Diskografia > Albumit / EP: t > I Want To Feel Chaotic (2020)

Kaikki I Want To Feel Chaotic EP: n kappaleet julkaistiin yksittäin singleinä ennen EP: n täydellistä julkaisua 5. kesäkuuta 2020. Tämä EP on bändin ensimmäinen julkaisu Counter Intuitive -levy-yhtiön alaisena.  Bändi viittaa tähän yksittäisten julkaisujen ajanjaksoon I Want To Feel Chaotic -aikakautena.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Ramblings Of A Lunatic (Singlen julkaisu 1. tammikuuta 2020)  | 03.32 |  |  |  |  |  |  |  |
| 2. | Permanence (Singlen julkaisu 22. tammikuuta 2020)  | 03.03 |  |  |  |  |  |  |  |
| 3. | Rust (Singlen julkaisu 5. maaliskuuta 2020)  | 02.45 |  |  |  |  |  |  |  |
| 4. | Cobwebs (Singlen julkaisu 17. huhtikuuta 2020)  | 03.13 |  |  |  |  |  |  |  |
| 5. | Reverberate (Singlen julkaisu 29. huhtikuuta 2020)  | 03.56 |  |  |  |  |  |  |  |
|  |  | 16.29 |  |  |  |  |  |  |  |